Diari Oficial de la Generalitat Valenciana


Sumari del DOGV 7552, del 19-06-2015 (2015/5407)

RESOLUCIÓ d'1 de juny de 2015 , del conseller de Presidència i Agricultura, Pesca, Alimentació i Aigua, per la qual s'aprova la bandera de l'Ajuntament d'Aielo de Rugat.
-------------------------------------------------------------------------------------------------------------------------------------------------------------------------

### Dades del document

Número de DOGV
:   7552

Data del DOGV
:   19-06-2015

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2015/5407


Data del document
:   01-06-2015

Organisme emissor
:   Conselleria de Presidència i Agricultura, Pesca, Alimentació i Aigua

Tipus de document
:   Resolució

Descriptors 

:   * Conselleria de Presidència i Agricultura, Pesca, Alimentació i Aigua
    * Aielo de Rugat
    * municipi
    * administració local

RESOLUCIÓ d'1 de juny de 2015 , del conseller de Presidència i Agricultura, Pesca, Alimentació i Aigua, per la qual s'aprova la bandera de l'Ajuntament d'Aielo de Rugat. [2015/5407]  
L'Ajuntament d'Aielo de Rugat (València), en la sessió del Ple, de data 21 de gener de 2015, va adoptar l'acord d'aprovació de la bandera per majoria absoluta del número legal de membres de la corporació, junt amb el dibuix projecte d'esta, basant-se en l'informe o l'estudi tècnic realitzat pel Consell Tècnic d'Heràldica i Vexil·lologia, de data 18 de juliol de 2014.  
El procediment s'ha tramitat d'acord amb les regles establides en l'article 22 de la Llei 8/2010, de 23 de juny, de la Generalitat, de Règim Local de la Comunitat Valenciana, i en els articles 13 i següents del Decret 116/1994, de 21 de juny, del Govern Valencià, pel qual es regulen els símbols, tractaments i honors de les entitats locals de la Comunitat Valenciana.  
El Consell Tècnic d'Heràldica i Vexil·lologia ha emés dictamen favorable sobre la proposta de bandera municipal, així com la representació gràfica d'esta, en data 26 de març de 2015.  
La disposició transitòria única del Decret 72/2015, de 15 de maig, del Consell, pel qual es regulen els símbols, tractaments i honors de les entitats locals de la Comunitat Valenciana, publicat en el Diari Oficial de la Comunitat Valenciana de 20 de maig de 2015, establix que els expedients d'aprovació, modificació o rehabilitació de símbols locals iniciats abans de la data d'entrada en vigor d'este decret s'ajustaran, quant a la seua resolució, al procediment previst en este decret, sense perjuí de la conservació dels actes vàlidament realitzats en la seua tramitació, particularment pel que fa als acords locals i el dictamen emés per l'òrgan consultiu.  
  
Per estos motius, i fent ús de les atribucions conferides per la legislació vigent, resolc:  
  
Aprovar la bandera de l'Ajuntament d'Aielo de Rugat (València), que queda organitzada de la manera següent:  
  
«Bandera de proporcions 2:3. De blau, una torre groga, maçonada de negre i aclarida d'atzur, acostada de dues argelagues de blanc o gris perla. La torre sobremuntada d'una estrella de blanc o gris perla, de vuit puntes».  
  
Contra esta resolució, que posa fi a la via administrativa, de conformitat amb el que establix l'article 109.c de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, els interessats podran interposar els recursos següents:  
a) Directament, un recurs contenciós administratiu davant de la Sala Contenciosa Administrativa del Tribunal Superior de Justícia de la Comunitat Valenciana, en el termini de dos mesos comptats a partir de l'endemà al de la notificació o publicació, si és el cas, en el Diari Oficial de la Comunitat Valenciana, de conformitat amb el que disposen els articles 10 i 46 de la Llei 29/1998, de 13 de juliol, reguladora de la jurisdicció contenciosa administrativa.  
b) Potestativament, un recurs de reposició davant del mateix òrgan que ha dictat l'acte, en el termini d'un mes a comptar des de l'endemà de la notificació o publicació, si és el cas, en el Diari Oficial de la Comunitat Valenciana, de conformitat amb el que establixen els articles 107, 116 i 117 de la Llei 30/1992, de 26 de novembre, tenint en compte que no és possible simultaniejar el recurs contenciós administratiu i el potestatiu de reposició.  
c) En el cas que l'interessat siga una administració pública, no es pot interposar cap recurs en via administrativa, sense perjuí del que disposa l'article 44 de la Llei 29/1998, de 13 de juliol, i s'ha de requerir prèviament perquè s'anul·le o revoque este acte, en el termini de dos mesos comptats des de l'endemà de la notificació o publicació, si és el cas, en el Diari Oficial de la Comunitat Valenciana, tenint en compte que això no incidix en l'executivitat de l'acord ni interromp els terminis amb vista a la seua fermesa, atés que no és substitutiu del règim de recursos en via administrativa.  
  
Tot això, sense perjuí que els interessats puguen exercitar qualsevol altra via que consideren oportuna.  
  
València, 1 de juny de 2015.- El conseller de Presidència i Agricultura, Pesca, Alimentació i Aigua: José Císcar Bolufer.